**RAONS**

"Raons" era una cançó que tenia completament oblidada a una calaix virtual. Al fer el disc, en Jordi va escoltar-se totes les meves cançons (unes 80 en aquells temps) i va decidir que havia de ser inclosa. Tot i la sorpresa inicial, al enviar-me les primeres demos, vam veure que podia funcionar i finalment va acabar sent el single del disc! Quines coses té el món de la música, no?

La cançó parla d'algú que busca una raó per canviar ja que no és feliç amb la seva vida. La zona de confort és un enemic ferotge que no ens deixa molts cops ser el que realment som i ens costa trobar raons per sortir d'aquest espai.  És evident que només si ens aixequem de la confortable butaca podrem veure el jardí que se'ns obre als nostres peus.

**LLETRA**

**Sóc un dibuix desanimat,
un apunt posat al marge,
un concepte sense fons.

He pagat cada somriure,
amb petons fingits però nostres,
que ara no ja valen res.**

Tot ho faig fàcil però tu m'ho compliques tot,
amb vocables il·legibles
que escupen els teus llavis bruts.

Tot m'ho extravies, el que sé i el que no sé
i evidencies amb recel,
la llunyania del meu cel.

La raó per no seguir,
La raó per engegar-te o apagar-te,
pintar-te o bé esborrar-te
del meu món.

**Sóc un dibuix desanimat...**

Culpa i rabia
brollen dins d'un cor segat,
sense colors ni sensacions,
però bategant per anar endavant.

Viu en el dubte de sentir el que ja està escrit,
en aquells llibres de poetes
o filòsofs oblidats.

La raó per no seguir,
la raó per engegar-te o apagar-te
pintar-te o bé esborrar-te del meu món.

**Sóc un dibuix desanimat...**

I ara he trobat una raó
una força innata que em fa caminar amb dos peus
que et convida a no passar dins el meu món.